**Ο διάβολος δεν υπάρχει** (Ιαπωνικά: 悪は存在しない, Χέπμπορν: Aku wa Sonzai Shinai) είναι μια ιαπωνική δραματική ταινία του 2023 σε σενάριο και σκηνοθεσία του Ριγιουσούκε Χαμαγκούτσι. 

Η ταινία επιλέχθηκε για να διαγωνιστεί για τον Χρυσό Λέοντα στο 80ό Διεθνές Φεστιβάλ Κινηματογράφου της Βενετίας, όπου κέρδισε το Μεγάλο Βραβείο της Επιτροπής και το Βραβείο FIPRESCI από τη Διεθνή Ομοσπονδία Κριτικών Κινηματογράφου. Επίσης βραβεύτηκε ως Καλύτερη Ταινία στο Φεστιβάλ Κινηματογράφου του Λονδίνου BFI 2023.

Υπόθεση
-------

Βαθιά στο δάσος του μικρού αγροτικού χωριού Χαρασάουα, ο Τακούμι ζει με τη μικρή του κόρη Χάνα και φροντίζει τις δύσκολες δουλειές για τους ντόπιους, κόβοντας ξύλα και μεταφέροντας παρθένο νερό από τα χιόνια που λιώνουν. Ο Τακούμι έχει μάθει να αφουγκράζεται τη φύση, να ακολουθεί τις προσταγές της, να απολαμβάνει τους καρπούς της και να αντιλαμβάνεται τη σκοτεινή της φύση. Οταν λοιπόν έρχονται στην περιοχή οι εκπρόσωποι ενός φιλόδοξου έργου ανάπτυξης κάμπινγκ πολυτελείας (glamping), ο Τακούμι αντιλαμβάνεται τις κοινωνικές και οικολογικές συνέπειες και έρχεται σε σύγκρουση με τους «αδαείς» αστούς, δίνοντας το έναυσμα μιας ιστορίας με απρόσμενες συνέπειες.

Συντελεστές
-----------

Η παραγωγή της ταινίας είναι του Σατόσι Τακάτα, η φωτογραφία του Γιόσιο Κιταγκάουα, η μουσική του Εϊκο Ισιμπάσι και πρωταγωνιστούν οι Χιτόσι Ομίκα, Ρίο Νισικάουα, Ριγιούζι Κοσάκα και Αγιάκα Σιμπουτάνι.

Κυκλοφορία
----------

Η ταινία επιλέχθηκε για να διαγωνιστεί για τον Χρυσό Λέοντα στο 80ό Διεθνές Φεστιβάλ Κινηματογράφου της Βενετίας, όπου έκανε την παγκόσμια πρεμιέρα της στις 4 Σεπτεμβρίου 2023. Τελικά της απονεμήθηκε το Μεγάλο Βραβείο της Επιτροπής.

Προβλήθηκε επίσης στο Διεθνές Φεστιβάλ Κινηματογράφου του Τορόντο 2023, στο Φεστιβάλ Κινηματογράφου της Νέας Υόρκης 2023 και στο Φεστιβάλ Κινηματογράφου του Λονδίνου BFI 2023, όπου βραβεύτηκε ως Καλύτερη Ταινία σε Επίσημο Διαγωνισμό. Προσκλήθηκε επίσης στο 28ο Διεθνές Φεστιβάλ Κινηματογράφου του Μπουσάν στην ενότητα «Εικόνα» και προβλήθηκε στις 7 Οκτωβρίου 2023.

Η ταινία έκανε την ιαπωνική πρεμιέρα της στο Διεθνές Φεστιβάλ Κινηματογράφου της Χιροσίμα στις 26 Νοεμβρίου 2023. Έχει προγραμματιστεί να βγει στους κινηματογράφους στην Ιαπωνία στις 26 Απριλίου 2024.

Κριτική
-------

Στον ιστότοπο συγκέντρωσης κριτικών Rotten Tomatoes, το 93% από τις 54 κριτικές των κριτικών είναι θετικές, με μέση βαθμολογία 7,4/10. Στον ιστότοπο αναφέρεται: «*Ο διάβολος δεν υπάρχει* βρίσκεται στη γραμμή μάχης μεταξύ του σύγχρονου πολιτισμού και του φυσικού κόσμου, προσφέροντας μια προοπτική που είναι τόσο αθόρυβα μετρημένη όσο και συναρπαστική». Το Metacritic, το οποίο χρησιμοποιεί έναν σταθμισμένο μέσο όρο, έδωσε στην ταινία βαθμολογία 78 στα 100, με βάση 15 κριτικούς, υποδεικνύοντας «γενικά ευνοϊκές» κριτικές.

Παραπομπές
----------

1. 1 2 3 4 5 6  Jean-David Blanc: (Γαλλικά) *AlloCiné*. 318540. Ανακτήθηκε στις 16  Μαρτίου 2024.
2. ↑  «Award winners announced at 67th BFI London Film Festival». *BFI* (στα Αγγλικά). 15 Οκτωβρίου 2023. Ανακτήθηκε στις 16 Οκτωβρίου 2023.
3. 1 2  Δημήτρης Δημητρακόπουλος. *Ο Διάβολος δεν Υπάρχει.* flix.gr. 02/02/2024. Ανακτήθηκε στις 17/03/2024.
4. ↑  Θοδωρής Κουτσογιαννόπουλος. *Ο Διάβολος δεν Υπάρχει.* lifo.gr. 08/02/2024. Ανακτήθηκε στις 17/03/2024.
5. ↑  Tartaglione, Nancy (25 Ιουλίου 2023). «Venice Film Festival Lineup: Mann, Lanthimos, Fincher, DuVernay, Cooper, Besson, Coppola, Hamaguchi In Competition; Polanski, Allen, Anderson, Linklater Out Of Competition – Full List». *Deadline*. Ανακτήθηκε στις 9 Αυγούστου 2023.
6. ↑  «Aku wa sonzai shinai (Evil Does Not Exist)». *La Biennale di Venezia*. Ανακτήθηκε στις 25 Αυγούστου 2023.
7. ↑  Lattanzio, Ryan (10 Αυγούστου 2023). «TIFF 2023 Centerpiece Program Showcases Aki Kaurismäki, Wim Wenders, Agnieszka Holland, and More». *IndieWire*. Ανακτήθηκε στις 12 Αυγούστου 2023.
8. ↑  Rubin, Rebecca (8 August 2023). «New York Film Festival Unveils 2023 Lineup: 'Zone of Interest,' 'Poor Things,' 'Anatomy of a Fall' and More». *Variety*.. Ανακτήθηκε στις 12 August 2023.
9. ↑  «Award winners announced at 67th BFI London Film Festival». *BFI* (στα Αγγλικά). 15 Οκτωβρίου 2023. Ανακτήθηκε στις 2 Μαρτίου 2024.
10. ↑  «The 28th Busan International Film Festival: Selection List». *Busan International Film Festival* (στα Αγγλικά). 5 Σεπτεμβρίου 2023. Αρχειοθετήθηκε από το πρωτότυπο στις 15 Σεπτεμβρίου 2023. Ανακτήθηκε στις 11 Σεπτεμβρίου 2023.
11. ↑  «濱口竜介監督『悪は存在しない』2024年4月26日公開決定！広島国際映画祭にてジャパンプレミア開催！». *Fan's Voice*. 26 Νοεμβρίου 2023. Ανακτήθηκε στις 22 Δεκεμβρίου 2023.
12. ↑  «『悪は存在しない』ジャパンプレミア 上映後には濱口竜介監督やキャストらのトークショーも». *hiff.jp* (στα Ιαπωνικά). 26 Νοεμβρίου 2023. Ανακτήθηκε στις 23 Δεκεμβρίου 2023.

Εξωτερικοί σύνδεσμοι
--------------------

* *Ο διάβολος δεν υπάρχει*   στην IMDb